Source: http://www.saika.fi/category/saannot/
Timestamp: 2019-10-23 21:45:11+00:00

Document:
§1- §3 yleiset määräykset
Vakuutuskassan nimi on Oulun Kaapelityöväen Sairauskassa. Kassan kotipaikka on Oulu.
Kassan tarkoituksena on näissä säännöissä määriteltyjen etuuksien myöntäminen. Kassan toimintaan sovelletaan näiden sääntöjen ohella Vakuutuskassalakia (1164/1992).Kassan toimintaa valvoo Finanssivalvonta.
§4 toimintapiiri ja jäsenyys
Prysmian Finland Oy nimisen yhtiön Oulun toimipaikkaan työsuhteessa olevat työntekijät.
PKC Electronics Oy nimisen yhtiön Raahen toimipaikkaan työsuhteessa olevat työntekijät.
Reimac electroplast Oy nimisen yhtiön PKC Group Oyj:stä siirtyneet henkilöt, jotka olivat kassan jäseniä 31.12.2001.
Nestor Cables Oy nimisen yhtiön Oulun toimipaikan tuntipalkkaiset työntekijät
Edellä 1 -4 kohdassa mainittuja yhtiöitä kutsutaan näissä säännöissä osakkaaksi. Toimintapiiriin kuulumisen edellytyksenä on, että henkilö saa osakkaalta pääasiallisen toimeentulonsa. Kassan toimintapiiriin eivät kuitenkaan kuulu henkilöt, joiden työsuhde on tarkoitettu tilapäiseksi, enintään kolme kuukautta kestäväksi. Kassan jäseniä ovat, toimihenkilöitä lukuunottamatta, kaikki kassan toimintapiiriin kuuluvat osakkaiden työntekijät ja jäsenyys heidän kohdalla on pakollinen.
§5 – §7 kassasta eroaminen ja erottaminen
Jäsen eroaa kassasta lakatessaan kuulumasta sen toimintapiiriin. Jäsen voidaan erottaa kassasta ainoastaan näiden sääntöjen17§:ssä mainituissa tapauksissa.
Osakas eroaa kassata tekemällä kassalle kirjallisen eroamisilmoituksen vähintään kolmea kuukautta ennen eroamispäivää. Osakasta ei voida erottaa kassasta.
§8 – §10 vakuutusmaksut
Kassan jäsenmaksu on 1,5% jäsenen osakkaalta saamastaan ennakonperintälain (1118/1996) alaisesta palkasta. Palkkaa ja eläkettä samanaikaisesti saavalta henkilöltä peritään jäsenmaksu sekä palkasta että eläkkeestä.
Osakkaan kannatusmaksu on 0,4 % kassan jäsenille maksamistaan 1 momentissa tarkoitetuista palkoista.
Osakkaan pidättävät jäsenen jäsenmaksun palkasta palkanmaksun yhteydessä. Jäsenmaksun tilitys kassalle tapahtuu ainakin kerran kuukaudessa.
Palkoista kertyvää jäsenmaksua vastaava kannatusmaksu tilitetään kassalle samalla kertaa kuin sitä vastaava jäsenmaksuerä.
Kassan taloudellisen tilan niin vaatiessa kassan hallitus voi alentaa tai korottaa 8§:ssä mainittuja maksuja enintään 25 prosentilla. Maksujen muutokselle on saatava ennen niiden toteuttamista osakkaiden suostumus. Maksujen muutos, jonka kestoaika on yli kuusi kuukautta, on kuitenkin toteutettava sääntömuutoksena.
§11 – §15 etuudet
Kassa korvaa tarpeellisesta hoidosta johtuvia kustannuksia jäsenelle, jonka sairauden, raskauden tai synnytyksen johdosta on turvauduttava lääkärin tai muun asianmukaisen ammattikoulutuksen saaneen henkilön hoitoon. Korvausta maksetaan siltä osin, minkä hoito tarpeettomia kustannuksia välttäen, jäsenen terveydentilaa kuitenkaan vaarantamatta, olisi tullut maksamaan.
Näissä säännöissä tarkoitettuna lääkärinä pidetään myös hammaslääkäriä.
Suoritettavasta korvauksesta tehdään ennen sen maksamista 14§:ssä tarkoitettu vähennys.
1. a) Lääkärinpalkkio, ei kuitenkaan hammaslääkärinpalkkiota, eikä hammashoitoon liittyvää muun lääkärin palkkiota, jotka korvataan 8 kohdan perusteella. Leikkauksesta tai siihen verrattavasta toimenpiteestä perittyä palkkiota ei myöskään korvata, ellei hallitus yksittäistapauksessa katso kohtuulliseksi joko kokonaan tai osaksi; sekä
b) avosairaanhoidon lääkärinpalvelusta terveyskeskuksessa peritty, muusta kuin hammashoidosta johtuva maksu, joka korvataan 8 kohdan perusteella, sekä terveyskeskuksessa annetusta yksilötasoisesta fysioterapiasta johtuva maksu, sairaalan poliklinikkamaksu sekä päiväkirurgiasta peritty maksu, sekä sarjana annettavasta hoidosta johtuva maksu, enintään sosiaali- ja terveydenhuollon asiakasmaksuista annetun asetuksen (912/1992) mukaisiin enimmäismääriin saakka;
2. a) sairaalan ja terveyskeskuksen hoitopäivämaksu enintään keskussairaalan muussa kuin psykiatrisessa toimintayksikössä annetusta lyhytaikaisesta hoidosta perittävän hoitopäivämaksun enimmäismäärän määrään saakka. Korvausta suoritetaan enintään 120 vuorokautta saman sairauden johdosta.
b) Yksityisen sairaanhoitolaitoksen maksu joko kokonaan tai osaksi, mikäli hallitus yksittäistapauksessa katso siihen kohtuulliseksi suostua ja ellei hoito ole 1-8 kohdan nojalla muutoin korvattavaa;
3. a) lääkärin määräämät lääkkeet, kliiniset ravintovalmisteet, niitä vastaavat tuotteet ja perusvoiteet silloin, kun korvausta on saatu myös sairausvakuutuslain nojalla. Korvaus lasketaan siitä hinnasta (viitehinta), josta sairausvakuutuslain mukainen korvaus on laskettu. Lääkekorvausta maksetaan sairausvakuutuslain mukaiseen vuotuiseen lisäkorvausrajaan saakka;
4. a) lääkärin määräämät laboratoriotutkimukset ja patologian alaan kuuluvat tutkimukset sekä niihin liittyvä näytteenotto silloin, kuin ne ovat myös sairausvakuutuslain mukaan korvattavia;
b) lääkärin määräämät radiologiset tutkimukset, ei kuitenkaan tutkimuksen yhteydessä tehtäviä muita toimenpiteitä, ellei hallitus yksittäisissä tapauksissa katso kohtuulliseksi suostua kustannusten korvaamiseen joko kokonaan tai osaksi;
c) 75 prosenttia lääkärin määräämästä fysioterapiasta ja fysioterapeuttisista tutkimuksista silloin, kun hoito on myös sairausvakuutuslain nojalla korvattavaa;
d) lääkärin määräämä valohoito silloin, kun hoito on myös sairausvakuutuslain nojalla korvattavaa;
e) 75 prosenttia lääkärin määräämästä naprapatia- ja kiropraktiikkahoidosta, enintään neljä kertaa kalenterivuodessa;
f) lääkärin määräämä kynsien ureahoito;
5. a) lääkärin määräämien sidosten, apuvälineiden ja tekojäsenten ensimmäinen hankkiminen 270 euron enimmäismäärään saakka korvauskertaa kohti, jos niitä ei ole mahdollista saada joko pysyvästi tai tilapäisesti ilmaiseksi ja rajoittaen kassan vastuu enintään siihen määrään, jossa on otettu huomioon muualta saatavissa oleva korvaus tai maksualennus; sekä
b) lääkärin määräämien hoitovälineiden, laitteiden ja mittarien hankkiminen joko kokonaan tai osaksi; mikäli hallitus yksittäistapauksessa katsoo kohtuulliseksi siiden suostua;
6.) lääkärin määräämien jalkatukien, tukisukkien, tukiliivien sekä muiden tukisidosten hankkiminen aikaisintaan vuoden väliajoin;
7. a) vähintään yhden vuoden yhtäjaksoisesti kassaan kuuluneelle lääkärin tai optikon määräämien silmälasien tai piilolinssien hinta 300 euron enimmäismäärään saakka korvauskertaa kohti. Korvauksen edellytyksenä on, että silmälasien linssit on hiottu optisesti näkökykyä korjaaviksi. Korvausta voidaan suorittaa uudelleen, jos uudet silmälasit on hankittu sen jälkeen, kun on kulunut vähintään kaksi vuotta edellisten silmälasien maksupäivästä; sekä
b) optikon näöntarkastusmaksu.
8.) Vähintään yhden vuoden yhtäjaksoisesti kassaan kuuluneille hammaslääkärin ja erikoishammasteknikon ja suuhygienistin suorittamasta hoitotyöstä peritty palkkio tai maksu. Hoitotyönä pidetään myös hampaiden tutkimus, oikomishoitoa, proteettista toimenpiteitä ja hammasteknistä työtä. Lisäetuutena korvataan enintään 300 euroa kunakin kalenterivuonna aiheutuneista kustannuksista.
Näiden sääntöjen mukaisen korvausten edellytyksenä on, että
1. ) tutkimuksen on suorittanut ja hoidon antanut lääkäri tai asianmukaisen ammattikoulutuksen saanut henkilö, joko on merkitty Terveydenhuollon oikeusturvakeskuksen ammattihenkilöiden ammattirekisteriin;
2.) tai yksityisessö terveydenhuollossa suoritettu tutkimus tai annettu hoito on tapahtunut sairausvakuutuslain 3 luvun 3§:n 1 momentissa tarkoitetussa terveydenhuollon toimintayksikössä.
Tarpeellisena hoitona ja tutkimuksena pidetään lääketieteellisesti yleisesti hyväksytyn, hyvän hoitokäytännön mukaista sairaudenhoitoa. Lääkärin määräys on hankittava ennen korvaukseen oikeuttavaa tapahtumaa. Määräyksen perusteella on oikeus korvaukseen yhden vuoden ajan määräyksen antamisesta.
Yhdellä määräyksellä korvataan enintään 15 tutkimus- tai hoitokertaa, jos tutkimus on suoritettu tai hoito on annettu vuoden kuluessa määräyksen antamisesta.
Lääkkeitä, kliinisiä ravintovalmisteita ja perusvoiteta korvataan samalla kerralla enintään kolmen kuukauden hoitokertaa vastaava määrä.
Ulkomailla annattu hoito korvataan enintään siihen määrään asti, mikä olisi jouduttu maksamaan, jos hoito olisi annettu Suomessa. Matkakuluja ulkomailla ei korvata.
Edellä 11§:n 2 momentin 7 ja 8 kohdassa mainittuja enimmäismääriä voidaan kassankokouksen päätöksellä tarkistaa seuraavan vuoden alusta lukien kassankokousvuoden kustannusten nousua vastaaviksi.
Jäsenen kuoltua suoritetaan haustausavustuksena 340€. Hautausavustuksen märä voidaan marraskuussa pidettävän varsinaisen kassankokouksen päätöksellä tarkistaa seuraavan vuoden alusta lukien kassankokousvuoden rahanarvon muutosta vastaavaksi.
Hautausavustus maksetaan puolisolle, mikäli jäsen kuollessaan oli avioliitossa, muussa tapauksessa jäsenen lapsille, tai ellei heitä ole, jäsenen vanhemmille, taikka ellei kumpikaan heistä ole elossa, kuolipesälle. Milloin on syytä otaksua, että avustukseen oikeutettu ei huolehdi hautauksesta, voi hallitus määrätä, että avustuksesta maksetaan ensin enintään todelliset hautauskulut sille, joka on huolehtinut hautauksesta.
Edellä 2 momentissa olevaa määräystä avioliitossa ja puolisosta sovelletaan myös rekisteröidystä parisuhteista annetussa laissa (950/2001) tarkoitettuun rekisteröityyn parisuhteeseen ja parisuhteen osapuoleen.
Edellä 11§:ssä määriteltyjä etuuksia kassa suorittaa vain siltä osin kuin ne ylittävät sairausvakuutuslain (1224/2004) nojalla saatavat vastaanvanlaiset korvaukset. Jos kassa jäsenellä on oikeus saada korvausta muunkin Suomen lain sairausvakuutuslain nojalla, on hänelle suoritettava korvausta vain siltä osin, kuin se ylittää muun lain nojalla suoritettavan korvauksen. Vastaavasti, jos jäsenellä on oikeus saada korvausta muun maan kuin Suomen lakisäädännön perusteella, kyseinen korvaus voidaan hallituksen harkinnan mukaan ottaa huomioon kokonaan tai osittain kassan korvausta määrättäessä.
Korvausta ei myöskään makseta siltä osin, kun jäsenellä on oikeus saada korvausta jonkin osakkaan kustantaman vapaaehtoisen vakuutuksen perusteella.
Kassan vastuu alkaa jäsenyyden alkamisesta lukien ja päättyy jäsenyyden päättyessä tai kun jäsenellä loppuu oikeus Kansaneläkelaitoksen sairauspäivärahaan (300pv) tai jos jäsen siirtyy sitä ennen eläkkeelle. Kassa korvaa ainoastaan jäsenyysaikana syntyneitä kustannuksia.
16§ – 19§ etuuksia koskevat rajoitukset
20§ – 22§ etuuksien hakeminen ja maksaminen
23§ muutoksenhaku etuuspäätökseen
24§ – 25§ oman pääoman rahastot
26§ vastuuvelka
27§ – 28§ tilinpäätös
29§ – 30§ tilintarkastus
31§ – 39§ kassankokous
40§ – 43§ hallitus
44§ kassan johtaja
45§ luottamuslääkäri
46§ nimenkirjoitus
47§ varojen sijoittaminen ja lainanotto
48§ osakkaan velvollisuuksien muuttaminen
49 § jakautuminen
50§ kassan purkaminen

References: §3

§4

§5
 §7

§8
 §10

§11
 §15